el el el el el el el el en ru el ru el el fr el el el el el el el el el el el el el el fr fr el el en el el fr en el el el en en en en el el el it el el el el el el el el el el pl el el el el el el el el
Στη συνέχεια η αυλαία άνοιξε. Χορευτές ντυμένοι με φολκλορικά κοστούμια άρχισαν να κινούνται απρόβλεπτα με τη μουσική. Στο θέατρο δημιουργήθηκε πανδαιμόνιο από τα γιουχαΐσματα και τις αποδοκιμασίες του κοινού. Ξέσπασαν καβγάδες μεταξύ παραδοσιακών και μοντέρνων στο ακροατήριο, με συνέπεια να ακούγεται με δυσκολία η μουσική.
Παρότι ο ίδιος ο συνθέτης ισχυριζόταν ότι υπήρχε µόνο µια λαϊκή μελωδία σε όλο το έργο, φαίνεται ότι οι λαϊκές μελωδίες που ακούγονται είναι πολύ περισσότερες και προέρχονται από την Λιθουανία, την Ρωσία, την Ουκρανία και την Λευκορωσία. Σχεδόν όλες σχετίζονται µε παλιές τελετουργίες σχετικές με την εποχή της Άνοιξης.
Επίσης ο Stravinsky δημιούργησε και το σενάριο του έργου το οποίο είναι το εξής:
Μετά από έναν δύσκολο χειμώνα η φύση σιγά-σιγά ξυπνάει και αρχαίες φυλές συγκεντρώνονται για εορταστικές ιεροτελεστίες προκειμένου να γιορτάσουν τον ερχομό της Άνοιξης. Μια γριά μάγισσα χρησιμοποιεί κλωνάρια για να προβλέψει το μέλλον. Οι γυναίκες χορεύουν παραδοσιακούς χορούς της Άνοιξης. Όλοι γιορτάζουν την ιερή δύναμη της μητέρας Γης. Οι άντρες αναπαριστούν παραδοσιακά πολεμικά παιχνίδια. Ο γηραιότερος σοφός έρχεται από το χωριό και ξεκινάει ο χορός της Γης. Καθώς σκοτεινιάζει οι κοπέλες εκτελούν αρχαίους σχηματισμούς και µια από αυτές επιλέγεται ως η Εκλεκτή. Πέφτοντας κάτω στο έδαφος οι κοπέλες επικαλούνται τα αρχαία πνεύματα. Η Εκλεκτή αρχίζει και ολοκληρώνει τον τελικό χορό για να επιτευχθεί ο εξευμενισμός  των θεών της Άνοιξης.
Το έργο χωρίζεται σε 2 τμήματα. Κάθε τμήμα είναι χωρισμένο σε επιμέρους κομμάτια που διαδέχονται το ένα το άλλο χωρίς ενδιάμεσες παύσεις. Αρχίζουν µε µια αργή εισαγωγή και τελειώνουν σταδιακά σε έναν φρενήρη χορό. Οι τίτλοι τους φανερώνουν το παγανιστικό χαρακτήρα του θεαματικού υλικού.
Σήμερα η Ιεροτελεστία της Άνοιξης θεωρείται ένα από τα σημαντικότερα και πιο αντιφατικά έργα του 20ου αιώνα ενώ παράλληλα κατέχει σταθερή θέση στο ρεπερτόριο των συμφωνικών ορχηστρών.
Φέτος συμπληρώνονται 100 χρόνια από την πρεμιέρα του έργου. Στα πλαίσια του εορτασμού της επετείου την Τετάρτη 29 Μαΐου στο κανάλι Arte θα παρουσιαστεί σε ζωντανή μετάδοση το συγκεκριμένο έργο με ερμηνευτές τα μέλη του μπαλέτο και της ορχήστρας του Θεάτρου Mariinsky της Αγίας Πετρούπολης υπό τη διεύθυνση του διάσημου μαέστρου και Καλλιτεχνικού Διευθυντή του Mariinsky, Valery Gergiev. Η παράσταση θα προβληθεί σε ζωντανή σύνδεση με το Theatre des Champs-Elysees του Παρισιού και στο διάλειμμα θα προβληθεί ένα ντοκιμαντέρ 26 λεπτών σχετικό με την ιστορία του έργου και του θεάτρου του Champs-Elysees που εξακολουθεί να είναι ένα από τα ομορφότερα μέρη του Παρισιού.
Παρακολουθήστε ζωντανά το πρόγραμμα την Τετάρτη 29 Μαΐου στο κανάλι Arte στις 21:50 μ.μ. (ώρα Ελλάδας).
Πηγές πληροφοριών: npr.org, gnhm.gr, tovima.gr
Παρακολουθείστε στο ακόλουθο videoένα απόσπασμα από το μπαλέτο Η Ιεροτελεστία της Άνοιξης σε χορογραφία Nijinsky, όπως παρουσιάστηκε για πρώτη φορά το 1913 στο Παρίσι:
LE SACRE DU PRINTEMPS
Ο κόσμος του μπαλέτου αποχαιρετά τη βασίλισσα Ελισάβετ - Τα συγκινητικά μηνύματα κορυφαίων χορευτών
Manon του Kenneth MacMillan: Η ιστορία πίσω από τη δημιουργία του κλασικού μπαλέτου
8 ταινίες με χορό στο Netflix που θα σας ανεβάσουν τη διάθεση
Η διάσημη μπαλαρίνα Aurélie Dupont αποχαιρετά το Μπαλέτο της Όπερας του Παρισιού - Η συγκινητική ανάρτησή της
Ζιζέλ με το Μπαλέτο και την Ορχήστρα της Εθνικής Όπερας της Οδησσού στο Ηρώδειο
Περισσότερα σε αυτή την κατηγορία: « «Benois de la Danse» 2013: Οι νικητές των Βραβείων Χορού XXI Φεστιβάλ «Αστέρια στις Λευκές Νύχτες» 24 Μαΐου – 28 Ιουλίου »